Συνημμένο 143.

2η ΕΦΑΡΜΟΓΗ ΤΗΣ ΝΕΑΣ ΜΕΘΟΔΟΥ ΔΙΑ ΤΩΝ «ΣΥΜΜΕΤΡΙΚΩΝ ΚΕΝΤΡΙΚΩΝ ΔΕΣΜΩΝ»

Εύκολη απόδειξη γνωστού Θεωρήματος (συνθήκης) του Νεύτωνα, με την παραπάνω Νέα Μέθοδο.
11(47). Η ικανή και αναγκαία συνθήκη, για να αποτελούν αρμονική τετράδα, τέσσερα συνευθειακά σημεία Α, Β, Γ, Δ, είναι:

ΚΑ2=ΚΒ2=ΚΓ.ΚΔ,                                                                                                    (1).

 ή ΛΓ2=ΛΔ2=ΛΑ.ΛΒ,                                                                                                (2).

(όπου Κ, Λ είναι τα μέσα των τμημάτων ΑΒ, ΓΔ, αντίστοιχα).

(α). Σκεπτικό –Προετοιμασία (Σχήμα 48).,

Επειδή τα σημεία Α,Β, Γ, Δ είναι συνευθειακά σε ευθεία (ε) (σημειοσειρά), θα εφαρμόσουμε και εδώ τη Νέα Μέθοδο διά των «Συμμετρικών Κεντρικών Δεσμών». 
Για να επιτύχουμε τούτο σκεπτόμαστε όπως αναλυτικά φαίνεται στην Κατασκευή 11(45) που έχουμε αναρτίσει με το συνημμένο 140. 
                                                                  -2-
Συγκεκριμένα, με έξοδο από την ευθεία (ε) στο επίπεδο του χαρτιού της, αναζητούμε την κατασκευή Συμμετρικής Κεντρικής Δέσμης Η(ΑΓΘΒΔ). Για να επιτύχουμε τούτο, όπως στην Κατασκευή 11(45) αναφέρεται λεπτομερώς, αναζητούμε να βρούμε το κέντρο Η της δέσμης αυτής, το οποίο εδώ είναι αναγκαίο να είναι το «ορθοοπτικό» σημείο των τμημάτων ΑΒ, ΓΔ, το οποίο μας δίνει η μία τομή των δύο κύκλων διαμέτρων ΑΒ=2τ, ΓΔ=2τ', ή (Κ, τ), (Λ, τ'), ή (κ), (λ), αντίστοιχα.

Αποδεικνύουμε στη συνέχεια, όπως στην Κατασκευή 11(45), ότι η δέσμη Η(ΑΓΘΒΔ) είναι συμμετρική ως προς την ΗΘ (κοινή διχοτόμος των γωνιών ΑΚΔ και ΓΚΒ) και ότι το τρίγωνο ΗΚΛ είναι ορθογώνιο στο Η, όποτε οδηγούμαστε στην παρακάτω απλή απόδειξη: 

(β). Απόδειξη (Σχήμα 48). 
1/. Αναγκαίο.
Αν τα σημεία Α, Β, Γ, Δ αποτελούν αρμονική τετράδα, θα αποδείξουμε ότι αληθεύει η σχέση (1). 

Πραγματικά, αφού, όπως η παραπάνω είδαμε το τρίγωνο ΗΚΛ είναι ορθογώνιο, η ΚΗ θα είναι εφαπτόμενη στον κύκλο (λ) στο σημείο Η. Άρα το ΚΗ2, θα είναι η δύναμη του Κ ως προς τον κύκλο (λ) και επειδή ΚΑ=ΚΒ=ΚΗ=τ, θα είναι ΚΑ2=ΚΒ2=τ2=ΚΗ2=ΚΓ.ΚΔ, δηλαδή η (1). 

2/. Ικανό.
Αν αληθεύει η σχέση (1), θα αποδείξουμε ότι τότε τα Α, Β, Γ, Δ, αποτελούν αρμονική τετράδα. 

Και εδώ σκεπτόμαστε, κάνουμε την παραπάνω προεργασία και ορίζουμε το Η, όπως παραπάνω αναφέρεται, αλλά επειδή εδώ δεν γνωρίζουμε αν η τετράδα Α, Β, Γ, Δ, είναι αρμονική, δεν προκύπτει ότι το τρίγωνο ΗΚΛ είναι ορθογώνιο. Τούτο καλούμαστε να αποδείξουμε σε πρώτη φάση. 

Πραγματικά, αφού αληθεύει η (1) και είναι ΚΑ=ΚΒ=ΚΗ=τ, θα είναι: ΚΑ2=ΚΒ2=τ2=ΚΗ2=ΚΓ.ΚΔ, ΚΗ2=ΚΓ.ΚΔ. Τούτο φανερώνει ότι η ΚΗ είναι εφαπτόμενη στον κύκλο (λ), στο σημείο Η.

Άρα, η ΚΗ

Γωνία τόξου φ = 45°

ΛΗ, οπότε το τρίγωνο ΗΚΛ είναι ορθογώνιο στο Η.

Επειδή οι ΚΗ, ΛΗ είναι ακτίνες των κύκλων (κ), (λ) και είναι κάθετες,  οι κύκλοι αυτοί θα είναι ορθογώνιοι και επομένως τα σημεία Α, Β, Γ, Δ, θα αποτελούν αρμονική τετράδα, καθώς η ΓΔ διαμέτρους του κύκλου (λ) και η ΑΒ του (κ).

Με όμοιο ακριβώς τρόπο, αποδεικνύουμε ότι αληθεύει η παραπάνω Πρόταση και για την περίπτωση που μας δίνεται η σχέση (2).
Παρατηρήσεις.
 (α). Η παραπάνω απόδειξη του Θεωρήματος αυτού πιστεύω ότι είναι νέα και πρωτοεμφανίζεται εδώ, είναι δε ενιαία για όλες τις νέες Προτάσεις και Κατασκευές, που αφορούν σημειοσειρές, ενώ την καταχώρησα στην παράγραφο 11(47) του βιβλίου μου «Νέα Στοιχεία Γεωμετρίας».

(β). Το παραπάνω Θεώρημα του Νεύτωνα έχουμε αποδείξει ότι αληθεύει, εκτός από την περίπτωση αυτή που τα σημεία Α, Β, Γ, Δ, είναι συνευθειακά και στην περίπτωση που αυτά είναι ομοκυκλικά [Βλέπε σχετικά την Πρόταση 11(28)], που έχω ανάρτηση εδώ με το συνημμένο μου 119].

                                                                                      Θεσσαλονίκη  13-6-2012.

                                                                                             Νίκος Κυριαζής.

